**פרוטוקול ישיבת הנהלה כלכלית מס' 07.20 מתאריך 27.5.20**

גידי (BDO) וחלי (ניר דוד) הציגו את הקונספט האסטרטגי המוצע, הכולל לינה במספר רמות ואתרים, יחד עם הפעלת אטרקציות בדגניה ובאזור. מטרת הדיון הייתה לחשוף את שתי ההנהלות לקונספט המוצע וחשיבה משותפת על אופן קידום הנושא.

ישנן שתי החלטות אופרטיביות שעל אספת דגניה לקבל ובהקדם:

1. NO-GO/GO לתיירות בדגניה, בעיקר בכל הקשור ללינה. בהתאם לקונספט המוצע: בשלב הנוכחי מוצו הבדיקות המקדמיות, ויש צורך בכניסה להליכי תכנון מפורטים. לשם כך נצטרך מנדט ציבורי להמשיך להתקדם. לנושא זה הייתה תמיכה כוללת של ההנהלות.
2. מיסוד הקשר עם ניר דוד כשותף אסטרטגי: מכיוון שנכנסים לענף חדש לדגניה, בעל השפעה רחבה והכרוך בהשקעות ובסיכונים, יש צורך בשותף אסטרטגי, ולהערכת הגורמים שעסקו בזה עד עכשיו (אלי, דיאגו וההנהלה הכלכלית) חוויות ניר דוד הוא גורם מועדף (DNA עסקי זהה, סביבת פעילות דומה מאוד, ניסיון רחב בתיירות בתוך קיבוץ, יכולת כלכלית, ריצה לטווח ארוך, היכרות עם גופים רגולטוריים רלוונטיים, ועוד). אנשי ניר דוד הבהירו שהם ימשיכו לקדם אתנו את התהליך רק לאחר אישור המתווה הכללי במוסדות הנדרשים.

סוכם לקדם את שתי ההצעות האלה לדיון והחלטת אספה בהקדם, והוצע לקיים לפני כן ערב שיתוף ציבור שבו יוצגו הנושאים, עדיין ללא צורך בקבלת החלטה.

בעלי התפקידים יכינו בתוך שבועיים את הדיון הציבורי.